**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-395-2/16**

**Podgorica, 22.04.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi poslanice XX UP II 07-30-395-1/16 od 07.04.2016. godine, izjavljene zbog povrede pravila postupka-nedonošenja rješenja Opštine Kolašin, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 22.04.2016. godine, donio:

**R J E Š E NJ E**

Žalba se usvaja.

Nalaže se Opštini Kolašin da donese rješenje po zahtjevu za slobodan pristup informacijama poslanice XX od 02.03.2016.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Glavnog administratora Opštine Kolašin, podnosilac zahtjeva za pristup informaciji je uložio žalbu. U žalbi se navodi da je dana 02.03.2016.godine podnijet zahtjev za pristup informacijama i to kopije: akta koji sadrži informaciju o broju zaposlenih lica po ugovoru o privremenim i povremenim poslovima u periodu 01.01.2015-29.02.2016.godine kao o kopije tih ugovora; akta koji sadrži informaciju o kompletnoj proceduri sprovedenog postupka javne nabavke kancelarijskog materijala za potrebe opštine u 2015-oj godini, nabavke i isporuke goriva za potrebe opštine u 2015-oj godini, usluge održavanja i servisiranja motornih vozila u 2015-oj godini i usluge registrovanja i osiguranja motornih vozila u 2015-oj godini i Pravilnika o unutrašnjoj sistematizaciji radnih mjesta Sekretarijata za opštu upravu i društvene djelatnosti, Sekretarijata za finansije, ekonomiju i imovinu, Sekretarijata za uređenje prostora, životnu sredinu i stambeno-komunalne poslove, Službe Komunalne policije, Službe zaštite, Službe Predsjednika Opštine i Službe Glavnog administratora koji su doneseni u roku od 15 dana od dana stupanja na snagu Odluke oi organizaciji i načinu rada lokalne uprave Opštine Kolašin (Sl.list CG – opštinski propisi“ br.46/15 od 22.12.2015.godine). Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 11.04.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-1926-1/16 od 11.04.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Opština Kolašin nije donijela rješenje po osnovu podnijetog zahtjeva za slobodan pristup informacijama poslanice XX od 02.03.2016.godine u zakonskom roku. Opština Kolašin je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**